PATVIRTINTA

Vilniaus universiteto Filosofijos fakulteto tarybos

2021 m. gruodžio 15 d. nutarimu Nr. 250000-TP-16

 **VILNIAUS UNIVERSITETO FILOSOFIJOS FAKULTETO ATITIKTIES MOKSLINIŲ TYRIMŲ ETIKAI FI IR ATSI KOMITETO NUOSTATAI**

**I SKYRIUS**

**BENDROSIOS NUOSTATOS**

1. Vilniaus universiteto Filosofijos fakulteto atitikties mokslinių tyrimų etikai Filosofijos instituto (toliau FI) ir Azijos ir transkultūrinių studijų instituto (toliau – ATSI) komiteto nuostatai reglamentuoja Vilniaus universiteto Filosofijos fakulteto (toliau – Fakultetas) atitikties mokslinių tyrimų etikai komiteto (toliau – Komitetas) FI ir ATSI veiklos tikslus, darbo organizavimo tvarką.
2. Komiteto veiklos tikslai yra:
	1. vertinti planuojamų mokslinių tyrimų atitiktį mokslinių tyrimų etikos reikalavimams;
	2. padėti mokslininkams, tyrėjams, doktorantams (toliau – tyrėjai) planuojant savo tyrimus tinkamai laikytis etikos principų;
	3. didinti visuomenės pasitikėjimą akademine bendruomene, atliekančia mokslinius tyrimus.
3. Atitikties mokslinių tyrimų etikai vertinimo tikslai yra:
	1. užtikrinti asmenų, dalyvaujančių moksliniuose tyrimuose, teises, orumą ir gerovę;
	2. užtikrinti mokslinių tyrimų etikos principų laikymąsi;
	3. padėti tyrėjams tinkamai tvarkyti duomenis, įskaitant ir asmens duomenis;
	4. mažinti dalyvavimo tyrime keliamą žalos riziką tyrimo dalyviams.
4. Komitetas nevertina mokslinių tyrimų kokybės.

**II SKYRIUS**

**KOMITETO DARBO TVARKA**

1. Fakulteto tyrėjams, kurių planuojamuose atlikti moksliniuose tyrimuose (toliau – mokslinis tyrimas) tyrimo dalyviai yra žmonės ir/ar gyvūnai, rekomenduojama iki planuojamo tyrimo pradžios kreiptis į Komitetą dėl atitikties mokslinių tyrimų etikai įvertinimo. Komitetas vertina fakulteto tyrėjų filosofijos ir etnologijos mokslo krypčių tyrimus. Fakulteto Jungtinio atitikties mokslinių tyrimų etikai komiteto pavedimu, Komitetas vertina ir kitų Universiteto kamieninių akademinių padalinių tyrėjų planuojamus tarpdisciplininius tyrimus, tačiau tik tiek, kiek jie susiję su filosofijos ir etnologijos mokslo kryptimis. Bakalauro ir magistro studijų pakopų studentų mokslinių tyrimų atitiktis mokslinių tyrimų etikai vertinama tik išimtiniais atvejais ir tik darbų vadovų prašymu. Tokiu atveju visas šiuose nuostatuose nurodytas tyrėjo pareigas atlieka darbo vadovas ir būtent jam perduodamas susipažinti nuostatų 14 punkte nurodytas Komisijos protokolo išrašas.
2. Tais atvejais, kai tyrimams (ar jų dalims) reikalingi leidimai vadovaujantis Lietuvos Respublikos biomedicininių tyrimų etikos įstatymu, juos tyrėjas privalo gauti prieš kreipdamasis į Komitetą. Jei tyrime planuojama gyvūnus ne tik įtraukti į tyrimą, bet ir atlikti bandymus su jais, tyrėjas privalo, prieš kreipdamasis Komitetą, teisės aktų nustatyta tvarka gauti Valstybinės maisto ir veterinarijos tarnybos leidimą.
3. Komitetas vertina tik dar nepradėtų įgyvendinti, tačiau pilnai suplanuotų mokslinių tyrimų atitiktį mokslinių tyrimų etikai. Išimtis taikoma longitudiniams tyrimams, kurie buvo pradėti iki Komiteto veiklos pradžios, tačiau ir šių tyrimų atveju vertinama tik būsimų longitudinio tyrimo etapų atitiktis mokslinių tyrimų etikai.
4. Tyrėjai, siekiantys, kad būtų įvertinta jų mokslinio tyrimo atitiktis mokslinių tyrimų etikai, Komitetui teikia paraišką (priedas) Universiteto dokumentų valdymo sistemos priemonėmis.
5. Paraiškų pateikimo terminai skelbiami Fakulteto interneto svetainėje. Šiuos terminus einamiesiems metams nustato Jungtinis atitikties mokslinių tyrimų etikai komitetas.
6. Komitetas apie mokslinio tyrimo atitiktį mokslinių tyrimų etikai sprendžia Komiteto posėdyje. Posėdis yra teisėtas, jei jame dalyvauja daugiau kaip pusė visų Komiteto narių. Sprendimai priimami bendru sutarimu, o esant poreikiui balsuoti – paprasta balsų dauguma. Jei balsai pasiskirsto po lygiai sprendimą lemia Komiteto pirmininko balsas, ar jį pavaduojančio asmens, vadovaujančio posėdžiui, balsas. Komiteto pirmininko sprendimu posėdžiai ir kitos Komiteto veiklos formos gali būti organizuojami ir elektroninių ryšių priemonėmis.
7. Komitetas, vertindamas mokslinių tyrimų atitiktį mokslinių tyrimų etikai, vadovaujasi Lietuvos Respublikos akademinės etikos ir procedūrų kontrolieriaus tvirtinamomis atitikties mokslinių tyrimų etikai vertinimo gairėmis, Vilniaus universiteto akademinės etikos kodeksu, Atitikties mokslinių tyrimų etikai organizavimo Vilniaus universiteto Filosofijos fakultete tvarka, patvirtinta Vilniaus universiteto Filosofijos fakulteto tarybos 2021 m. vasario 3 d. nutarimu Nr. 250000-TP-2 ir kitais mokslinių tyrimų etiką reglamentuojančiais teisės aktais.
8. Vertinant mokslinių tyrimų atitiktį mokslinių tyrimo etikos reikalavimams, Komitetas vadovaujasi šiais pagrindiniais vertinimo kriterijais ir principais:
	1. Vertinant mokslinius tyrimus, atsižvelgiama į riziką tyrimo dalyviams ir tai, kokios planuojamos apsauginės bei prevencinės priemonės, atsižvelgiant į tikėtiną riziką;
	2. Vertinama, ar mokslinio tyrimo dalyvių dalyvavimas tyrime bus savanoriškas ir kaip planuojama tai užtikrinti. Vertinama, ar mokslinio tyrimo dalyvių dalyvavimas moksliniame tyrime bus pagrįstas informuoto asmens sutikimu , suformuluotu tyrimo dalyviui suprantama kalba, bei kaip planuojama tai įgyvendinti. Jei informuotas sutikimas dalyvauti moksliniame tyrime gaunamas ne tiesiogiai iš pačių dalyvių, bet iš tyrimo dalyvių slaugytojų ar globėjų / rūpintojų (pvz., dėl sveikatos būklės), arba tokio sutikimo išvis negalima gauti (pvz., socialinės psichologijos tyrimuose natūraliose sąlygose), vertinama, ar ir kaip bus užtikrinamas mokslinio tyrimo dalyvių saugumas ir jų pateiktos informacijos konfidencialumas. Taip pat vertinama, ar informuoto asmens sutikimo forma parengta, atsižvelgiant į būsimų mokslinio tyrimo dalyvių amžių, raidos specifiką, sveikatos būklę, suvokimo gebėjimus ir pan.
	3. Vertinama, ar ir kaip mokslinio tyrimo dalyviai bus informuojami, kad jie bet kada gali pasitraukti iš mokslinio tyrimo ir už tai nesulaukti neigiamų pasekmių savo atžvilgiu bei tai, ar turi galimybę pareikalauti, kad jų duomenys būtų pašalinti iš mokslinio tyrimo.
	4. Vertinant mokslinius tyrimus atsižvelgiama į tai, ar mokslinio tyrimo dalyviams yra sudaroma galimybė aptarti su mokslinį tyrimą atliekančiu tyrėju bet kurį mokslinio tyrimo, kuriame dalyvauja ar dalyvavo, aspektą tiek mokslinio tyrimo metu, tiek ir pasibaigus moksliniam tyrimui.
	5. Jei mokslinio tyrimo dalyviai bus nepilnamečiai ar negalią turintys asmenys, vertinama, ar mokslinio tyrimo metodai, informavimas apie mokslinį tyrimą ir kiti su nepilnamečių ar negalią turinčių asmenų įtraukimu susiję aspektai, bus įgyvendinami atsižvelgiant į mokslinio tyrimo dalyvių amžių ir specifinius raidos ar sveikatos būklės poreikius, siekiant apsaugoti jų interesus. Taip pat vertinama, ar ir kokiu būdu bus gaunamas tėvų/globėjų/rūpintojų sutikimas dėl jų vaikų/globotinių dalyvavimo moksliniame tyrime.
	6. Jei mokslinio tyrimo dalyviai bus asmenys, priklausantys socialiai pažeidžiamoms grupėms ar dėl tyrimo situacijos atsiradę pažeidžiamumo situacijoje, vertinama, ar juos įtraukiant į mokslinį tyrimą, informuojant apie mokslinį tyrimą ir gaunant jų sutikimą dalyvauti moksliniame tyrime bus tinkamai užtikrinamos jų kaip mokslinio tyrimo dalyvių teisės, orumas ir interesai. Taip pat vertinama, ar ir kokiu būdu bus gaunamas susijusių institucijų (jei asmuo yra institucijos priežiūroje ar globoje) sutikimas dėl asmenų dalyvavimo moksliniame tyrime.
	7. Vertinama, ar moksliniu tyrimu ir jo rezultatų sklaida nedaroma žala tiriamiesiems. Jei žalos rizika yra galima, vertinama, kaip planuojama ją mažinti.
	8. Vertinama, ar ir kaip planuojama užtikrinti mokslinio tyrimo dalyvių saugumą, interesus ir orumą, kai atliekant mokslinį tyrimą, metodologiniais sumetimais mokslinio tyrimo dalyviams neatskleidžiamas tikrasis mokslinio tyrimo tikslas ar mokslinio tyrimo procedūra gali sukelti diskomfortą, arba ne visų mokslinio tyrimo dalyvių dalyvavimas yra savanoriškas (pvz., kai tyrimą užsako organizacijų/institucijos vadovybė ir pan.).
	9. Vertinama, ar ir kaip bus saugomi ir valdomi mokslinio tyrimo dalyvių asmeniniai duomenys bei užtikrinamas jų konfidencialumas ir saugumas.
	10. Jei mokslinio tyrimo dalyviams planuojama kompensuoti už dalyvavimą moksliniame tyrime, vertinama, ar tai nedaro įtakos jų savanoriškam apsisprendimui dalyvauti moksliniame tyrime ir ar kompensavimas bus sąžiningas ir proporcingas įsitraukimo apimčiai.
	11. Vertinama, ar moksliniame tyrime planuojami naudoti moksliniai metodai, instrumentai yra naudojami legaliai, ar paisoma jų autorinių teisių.
9. Sprendimą dėl planuojamo tyrimo atitikties mokslinių tyrimų etikai Komitetas privalo priimti ne vėliau kaip per 30 darbo dienų nuo paraiškų priėmimo terminų ir ne vėliau kaip per 3 darbo dienas nuo sprendimo priėmimo dienos informuoti apie tai tyrėją.
10. Tuo atveju, jeigu, Komitetui atlikus planuojamo mokslinio tyrimo vertinimo procedūrą, priimamas sprendimas, kad planuojamas mokslinis tyrimas atitinka mokslinių tyrimų etikos reikalavimus, tyrėjui Universiteto dokumentų valdymo sistemos priemonėmis perduodamas susipažinti Komiteto protokolo išrašas.
11. Komiteto sprendimas, kad planuojamas mokslinis tyrimas atitinka mokslinių tyrimų etikai galioja tam tikrą terminą, dėl kurio sprendžiama kiekvieną kartą atskirai, atsižvelgiant į šiuos kriterijus:
	1. planuojamo mokslinio tyrimo trukmė;
	2. terminas, kuriam prašoma suteikti pritarimą dėl tyrimo atitikties mokslinių tyrimų etikai;
	3. kitų institucijų (jei privaloma) leidimų, vykdyti tyrimą/us terminai.
12. Padarius reikšmingus mokslinio tyrimo, dėl kurio Komitetas priėmė sprendimą, kad planuojamas mokslinis tyrimas atitinka mokslinių tyrimų etikai, plano pakeitimus, tyrėjas kreipiasi iš naujo į Komitetą su prašymu, kad gautų naują sprendimą dėl atitikties mokslinių tyrimų etikai.
13. Jei Komitetas turi pastabų ar rekomendacijų dėl konkretaus mokslinio tyrimo atitikties mokslinių tyrimų etikai, paraišką pateikę tyrėjai, norintys gauti Komiteto sprendimą, kad planuojamas mokslinis tyrimas atitinka mokslinių tyrimų etikai, atsižvelgia į Komiteto pastabas bei rekomendacijas, koreguoja mokslinio tyrimo planą ir pateikia paraišką pakartotinam vertinimui (papildant tą pačią paraiškos formą, nurodant, kas buvo pakeista), arba pateikia motyvuotą paaiškinimą, jei su Komiteto pastabomis ir rekomendacijomis nesutinka, arba informuoja Komitetą apie tai, kad atsisako sumanymo vykdyti planuotą mokslinį tyrimą. Jei tyrimo autorius ar autoriai atsisako atsižvelgti į Komiteto pastabas ir rekomendacijas ir planuoja įgyvendinti mokslinį tyrimą, kuris akivaizdžiai prieštarauja mokslinių tyrimų etikai ir kyla akivaizdi didelės žalos rizika tyrimo dalyviams, Komitetas apie tai gali informuoti paraišką pateikusio tyrėjo tiesioginį vadovą, pranešdamas apie galimas rizikas tyrimo dalyviams bei Universiteto reputacijai.

\_\_\_\_\_\_\_\_\_\_\_\_\_\_\_\_\_\_\_

Vilniaus universiteto filosofijos fakulteto

 atitikties mokslinių tyrimų etikai

FI ir ATSI komiteto nuostatų

priedas

(**Paraiškos forma**)

VILNIAUS UNIVERSITETO (*kamieninio padalinio pavadinimas*)

(*šakinio akademinio padalinio[[1]](#footnote-1) pavadinimas*)

**(***pareigų pavadinimas, vardas ir pavardė***)**

Vilniaus universiteto Filosofijos fakulteto Atitikties mokslinių tyrimų etikai FI ir ATSI komitetas

**PARAIŠKA**

20\_\_ m. \_\_\_\_\_\_\_\_\_\_\_\_\_ \_\_ d.

|  |
| --- |
| 1. **Mokslinio tyrimo (toliau – tyrimas) pavadinimas lietuvių ir anglų kalbomis.**
 |
|  **2. Pagrindinis tyrėjas ir tyrėjai (nurodykite visus tyrime dalyvaujančius tyrėjus ir jų atstovaujamas mokslo kryptis).** |
| 1. **Tyrimo aprašymas (iki 200 žodžių)** (*nurodykite tyrimo tikslą, uždavinius ir pan.).*

*(Pažymėkite pakeitimus, jei teikiama pakartotinai)* |
| 1. **Tyrimo metodai, instrumentai ir tiriamieji/tyrimo dalyviai, tyrimo vieta** *(apibūdinkite tyrimo metodus, instrumentus bei kas bus tiriamieji/tyrimo dalyviai ir kokiose vietose bus vykdomas tyrimas; prie paraiškos pridėkite tyrimo instrumentus).*

*(Pažymėkite pakeitimus, jei teikiama pakartotinai)* |
| 1. **Jei tyrime bus naudojami ne pačių tyrėjų sukurti tyrimo instrumentai, nurodykite, kaip buvo užtikrintos tyrimo instrumentų naudojimo autorinės teisės ir jų panaudojimo teisėtumas, nurodykite instrumentų šaltinius ir pridėkite gautus leidimus juos naudoti:**

*(Pažymėkite pakeitimus, jei teikiama pakartotinai)* |
| 1. **Mokslinio tyrimo įgyvendinimo etapai ir terminai** *(trumpai nurodykite etapus, tyrimo pradžią ir pabaigą. ).*

*(Pažymėkite pakeitimus, jei teikiama pakartotinai).* |
| **7. Nurodykite mokslinio tyrimo finansavimo šaltinį/ius ir ar užsakovą/us (jei tyrimas užsakomasis, pridėkite tyrimo užsakymo kopiją).***(Pažymėkite pakeitimus, jei teikiama pakartotinai)* |
| **8. Ar tyrime dalyvaus pažeidžiami asmenys? Pažeidžiamais yra laikomi asmenys, kurių sutikimui dalyvauti psichologiniame tyrime gali turėti įtakos išorinės aplinkybės ar kurie iš dalies ar visiškai nesugeba apginti savo interesų:**- asmenys, kurie dėl sveikatos būklės negali būti laikomi gebančiais  tinkamai vertinti savo interesus  Taip  Ne- jaunesni nei 18 metų asmenys  Taip  Ne- studentai, jeigu jų dalyvavimas tyrime susijęs su studijomis  Taip  Ne- asmenys, gyvenantys socialinės globos įstaigose  Taip  Ne- kariai jų tikrosios karinės tarnybos metu  Taip  Ne- įstaigų, kuriuose atliekamas tyrimas, pavaldūs tyrėjui darbuotojai  Taip  Ne - įkalinimo įstaigose ar kitose laisvės atėmimo vietose esantys asmenys  Taip  Ne- kiti pažeidžiami asmenys ar socialiai pažeidžiamos grupės (įrašyti) .............................................................  Taip  Ne ....................................................................................................................... Jei tyrime dalyvaus pažeidžiami asmenys, paaiškinkite, kaip bus užtikrinama pažeidžiamų asmenų interesų apsauga.*(Pažymėkite pakeitimus, jei teikiama pakartotinai)* |
| **9. Nurodykite, ar moksliniame tyrime gali kilti kokia nors rizika ar žala tyrimo dalyviams ir kokiu būdu planuojama šią riziką ar žalą mažinti.**(*Pažymėkite pakeitimus, jei teikiama pakartotinai)* |
| **10. Nurodykite, ar tyrimo dalyvių dalyvavimas tyrime bus savanoriškas ir kaip planuojama šį savanoriškumą užtikrinti?** *(Pažymėkite pakeitimus, jei teikiama pakartotinai)* |
| **11. Nurodykite, ar tyrimo dalyvių sutikimas dalyvauti tyrime bus pagrįstas informuoto asmens sutikimu.** *(Kartu su paraiška pateikite parengtas informuoto sutikimo formas).**(Pažymėkite pakeitimus, jei teikiama pakartotinai)* |
| **12. Jei informuoto sutikimo neįmanoma gauti iš pačių tyrimo dalyvių, nurodykite, kaip bus pasirūpinta jų saugumu, teisėmis ir orumu.***(Pažymėkite pakeitimus, jei teikiama pakartotinai)* |
| **13. Nurodykite, kokiu būdu tyrimo dalyviai bus informuojami, kad jie bet kada gali pasitraukti iš tyrimo ir kad jie gali pareikalauti atsiimti savo duomenis.***(Pažymėkite pakeitimus, jei teikiama pakartotinai*) |
| **14. Nurodykite, kokiu būdu tyrimo dalyviai bus informuojami apie galimybes aptarti tyrimo aspektus su tyrėju/ais ir su jais susisiekti tiek tyrimo metu, tiek po jo.**(*Pažymėkite pakeitimus, jei teikiama pakartotinai)* |
| **15. Nurodykite, kokia yra planuojama tyrimo rezultatų sklaida, ar tyrimo rezultatų sklaida nesukels žalos tiriamiesiems, o jei tokia kiltų, kaip planuojama ją mažinti.** (*Pažymėkite pakeitimus, jei teikiama pakartotinai)* |
| **16. Nurodykite, kaip bus pasirūpinta tyrimo dalyvių saugumu, orumu ir teisėmis, jei dėl tyrimo metodologinių sumetimų jiems negali būti atskleistas tyrimo tikslas, ar tyrimas gali sukelti diskomforto jausmą.***Pažymėkite pakeitimus, jei teikiama pakartotinai)* |
| **17. Nurodykite, kaip bus saugomi ir valdomi tyrimo dalyvių asmeniniai duomenys, kaip bus užtikrinamas jų konfidencialumas.** *(Pažymėkite pakeitimus, jei teikiama pakartotinai).* |
| **18. Nurodykite, ar tyrimo dalyviams planuojama kompensuoti ar apdovanoti už dalyvavimą tyrime? Jei taip, tai kokiu būdu?***(Pažymėkite pakeitimus, jei teikiama pakartotinai)* |
| **19. Nurodykite, ar kompensavimas ar apdovanojimas už dalyvavimą tyrime netaps lemiamu motyvu tiriamiesiems dalyvauti tyrime? Pagrįskite kompensavimo sąžiningumą ir proporcingumą įsitraukimo į tyrimą apimčiai.***(Pažymėkite pakeitimus, jei teikiama pakartotinai)* |
| **20. Jei tyrime bus atliekami bandymai su gyvūnais, nurodykite, ar yra gautas Valstybinės maisto ir veterinarijos tarnybos leidimas. Kartu su paraiška pateikite ir leidimo kopiją.** *(Pažymėkite pakeitimus, jei teikiama pakartotinai)* |
| **21. Jei tyrimui ar jo dalims yra reikalingas leidimas vadovaujantis Lietuvos Respublikos biomedicininių tyrimų etikos įstatymu, nurodykite, ar jis yra gautas. Kartu su paraiška pateikite ir leidimo kopiją.***(Pažymėkite pakeitimus, jei teikiama pakartotinai)* |
| **22. Patvirtinkite, kad tyrimas bus vykdomas pagal šią paraišką ir atitinkamus teisės aktus.** **Tvirtinu**  |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (*tyrėjo arba tyrėjų grupės vadovo* *vardas, pavardė, pareigos*) | (*parašas*) |

1. Nurodoma, jeigu toks padalinys yra. [↑](#footnote-ref-1)